Какво значи това "С"?
Това не е "С".
В моя свят това значи "надежда".
Като символ, аз мога да бъда неподкупен. Мога да бъда вечен.
Готова съм да се бия заради тези, които не могат сами да се бият.
Мога да летя!
Мога да дишам под вода,
но ти ме надпиваш с лекота.
Това е моята суперсила.
Аз съм супергерой!
Този град заслужава един по-качествен престъпник.
Почакай само да видят на какво съм способен.
За мен "DC" е голямата сцена на супергероите.
Всички имат различни истории за това какво би направил човек с велика сила
и как би помогнал на хората да станат по-добри.
Здравейте, момчета.
Те притежават много измерения
и човешката страна е това, на което хората откликват.
Става дума за спасяването на света.
Да убедиш света, че има по-добър начин.
Те са необикновени, но също така таят човешкото в себе си и са истински.
Повече от 85 години "DC" е домът
на вселена от герои и хиляди истории.
Но хората, които вдъхват живот на тези богове, на смъртните и на чудовищата,
са много по-малко познати.
Зад кулисите тези творчески умове
правят така, че присъствието им да бъде усетено чрез думи и илюстрации.
Когато четете добре направен комикс,
вие разчитате движенията на човешката ръка върху страницата.
Няма по-кратка форма на разказване на история
от комикс с по четири или пет илюстрации на страница,
където трябва да разкажеш начало, среда и край.
Комиксите винаги са отразявали човешкия опит.
Те проявяват фантазиите ни, докосват емоциите ни
и ни карат да се изправим пред вътрешните си демони.
Истории за надежда. Истории за изкупление.
Същите теми, които са в основата на народните приказки,
откакто съществува времето.
Хората се сещат за нещо и казват:
"Говориш за комикси. Комиксите са за деца.
Тези идеи са за деца." Дали е така?
Супергероите са сбъднати желания,
поколение на таланти, изковани добродетелни икони,
които въплъщават едновременно мечтите и страховете на Америка.
Тези идеи предизвикаха световен културен феномен.
Това е историята на създателите на легендите на "DC".
Със суперсили: Историята на DC
В НАШИ ДНИ
Началото на "DC" започва с една героична личност,
чиито приключения от реалния му живот са като приказки.
МАЛКЪЛМ УИЛЪР-НИКЪЛСЪН
Майор Малкълм Уилър-Никълсън, кавалерийски офицер от Първата световна война,
бил се е във Филипините, преследвал е престъпници в Мексико
и се е сражавал срещу болшевиките в Сибир.
Като писател, майорът превърнал преживяванията си в приказки
за булевардните списания.
През 1935 г. той създава собствена компания.
Само за три години променя индустрията на комиксите
не като отпечатва наново колонки от стари вестници,
а като публикува изцяло нови оригинални истории.
НОВО ЗАБАВЛЕНИЕ ГОЛЕМИЯТ КОМИКС
Тази компания по-късно се превръща в "DC Comics".
Въпреки че е визионер, майорът има затруднения като бизнесмен.
За да скъся една много сложна история...
МАЙКЪЛ ЮСЛАН ПРОДУЦЕНТ, "БАТМАН"
...майорът е изгонен,
а компанията е присвоена
точно когато "Супермен"
е на път да се появи. Стига толкова.
Кой си ти?
Той е някой, който винаги се опитва да постъпи правилно.
ХЕНРИ КАВИЛ "ЧОВЕК ОТ СТОМАНА"
Това са намеренията му.
Дори да не постигне това, което е решил,
той ще се постарае максимално да компенсира нещата.
И за него има все още много неразказани неща.
Началото на Супермен
започва с писателя Джери Сийгъл и художника Джо Шустър,
еврейски имигранти, които преживяват Голямата депресия,
като мечтаят за едно по-добро бъдеще.
Двамата с Джо Шустър бяхме големи фенове на научната фантастика...
1933 ГЛАСЪТ НА ДЖЕРИ СИЙГЪЛ
...през тридесетте години.
Аз бях доста кротък и скромен.
Наоколо имаше привлекателни момичета, които не ме забелязваха.
Мислех си: "Леле, нямаше ли да е супер, ако бях силен човек...
ДЖЕРИ СИЙГЪЛ
...и тези момичета не осъзнаваха, че този загубеняк
е някой специален?"
В младежките ми години като дете ме тормозеха...
ГЛАСЪТ НА ДЖО ШУСТЪР
Бях дребен и все ме тормозеха
разни хулигани.
Докато все още са в гимназията...
ГОСПОДСТВОТО НА СУПЕР-МЕН
...двамата работят по история за вестник.
След няколко опита се появява шампионът на потиснатите,
Супермен, който се крие зад самоличността
на спокойния репортер Кларк Кент.
Той определено е вдъхновен от личността на Сийгъл,
защото физически напомня на него.
Кент е еврейският интелектуалец.
ГРАНТ МОРИСЪН ПИСАТЕЛ
Той е журналист и чете, човек, който борави с буквите,
а Супермен е човек на действието.
ДЖО ШУСТЪР
Джо внася очарованието с бодибилдинга,
с цирковите артисти, със силните мъже от цирка,
създавайки илюстрацията на това, което ще стане костюмът на супергероя.
Но не успявали да продадат историята.
Творчеството изисква кураж.
За всяко голямо произведение във всяка медия липсва прецедент.
ПОЛ ЛЕВИЦ ИЗДАТЕЛ, "DC CОMICS" 2002-2009
1938 НЮ ЙОРК
След шест неуморни години куражът им се отплаща.
"DC" имат нужда от история за нова антология,
наречена "Екшън комикс".
ЕКШЪН КОМИКС
Когато за първи път виждаме Супермен, той вдига кола над главата си.
Днес е невъзможно да реагираме така.
МАРК УЕЙД "СУПЕРМЕН: ПРИЗВАНИЕ"
Тогава никой не е бил виждал нещо подобно.
Жаждата за героя е толкова голяма,
че пускат няколко книги...
МАЙК ЧЕЧИНИ ГЛАВЕН РЕДАКТОР
...трябва да смогват с работата
и да наемат още художници, за да продължат напред.
Тази оригинална идея на Сийгъл и Шустър
задава златния стандарт за характеристиките на супергероя...
СУПЕРМЕН ДЖ. СИЙГЪЛ - ДЖ. ШУСТЪР
...създава цяла една индустрия
и вдъхновява безграничната изобретателност на бъдещи поколения.
Всички тези различни гледни точки се сливат в едно,
за да се получи великата история.
ДЖ. М. ДЕМАТИС ПИСАТЕЛ
Но за да има успех, всяка индивидуална история...
...трябва да отразява индивидуалния герой.
В НАШИ ДНИ
Поканиха ме да бъда писател не само на "Супермен"...
ФИЛИП К. ДЖОНСЪН ПИСАТЕЛ
...но и на "Екшън комикс" и "Супермен: Завет".
Докато аз работих по това, Супермен беше баща.
Това е важна централна нишка от историите,
които досега съм разказвал.
Но той също така е въплъщение на надежда,
на състрадание, на смирение, на справедливост,
и не само на Земята, не само в Метрополис,
но и в цялата вселена.
Разбирам колко много значи Супермен за хората,
защото той значеше това и за мен.
Докато растях, исках да съм здравеняк.
Бях много дребен за възрастта си и често боледувах,
често ме тормозеха.
Представях си, че съм здравеняк,
който защитава всички.
Виждайки Супермен на хартия, в съзнанието ми се загнезди тази фантазия,
която стана много важна за мен.
Мисля, че сега Супермен е по-значим от всякога,
отчасти защото той е живото противоречие
на схващането, че абсолютната сила покваря всичко.
И ние трябва да вярваме, че някой може да владее силата,
без да бъде покварен от нея.
СУПЕРМЕН, 2-РИ БРОЙ 64 ЦВЕТНИ СТРАНИЦИ
Мисля, че феновете на Супермен имат много конкретно виждане за света.
Те са оптимисти.
Смятат, че силата трябва да бъде използвана по конкретен начин.
Вижте! Горе в небето! Това е птица, това е самолет! Това е Супермен!
Радиошоуто, започнало през 1940 година,
превръща Супермен във феномен на попкултурата
и колективно завладява съзнанието на хората.
Радиото предоставя на Супермен силата да лети.
Киното го пренася от страниците в реалния свят.
Актьорът Кърк Алин става първият Човек от стомана.
Анимационен сериал установява завета му
във величествени цветове.
Има нещо вълшебно в създателите...
ПАТИ ДЖЕНКИНС РЕЖИСЬОР
...на тези герои, които бързо жънат успех.
Толкова точно успяват да уцелят зрителите си,
че продължават още и още,
като по увлекателен начин се появяват нови неща.
За Сийгъл и Шустър американската мечта е станала реалност.
СЪЗДАТЕЛИ НА СУПЕРМЕН ВЕЧЕ НА ЕКРАН
Тяхната неувереност вдъхновява едно съвременно чудо,
чиято поява сякаш е удачна за една нация на имигранти.
В необятните краища на вселената
някога е съществувала планета на име Криптон.
Той идва от странната планета Криптон.
Това е истинска имигрантска история.
ДЖОН РИДЛИ ПИСАТЕЛ
Разказва се за човек, който е от друга страна,
който като цяло изглежда като останалите,
но знае, че е аутсайдер.
Къде беше? - Аз ли? Аз...
ДЖИЙН ЛЮН ЯНГ ПИСАТЕЛ
Много имигранти се опитват да бъдат идеалните граждани,
защото не искат да поставят гражданството им под въпрос.
Това е и теорията ми за Супермен.
Супермен се опитва да бъде идеалният гражданин,
защото не иска произходът му да бъде поставян под въпрос.
1940 СИЙГЪЛ, СЕМЕЙНИ ЗАПИСИ
Сийгъл и Шустър виждат как Супермен завладява попкултурата,
докато новите им шефове трупат печалби.
Президентът на "DC" Хари Донънфелд почва кариерата си със закачливи списания.
ХАРИ ДОНЪНФЕЛД
След като успява да избегне обвинения в непристойност от ФБР,
Хари и счетоводителят му Джак Либовиц...
ДЖАК ЛИБОВИЦ - ХАРИ ДОНЪНФЕЛД
...търсят по-приемливо начинание
и поемат контрол над "DC" в идеалния момент.
Сийгъл и Шустър смятат, че заслужават повече заради успеха на "DC".
Договарят по-добра седмична ставка
и стават най-високоплатените създатели на комикси за времето си,
но собствеността остава на "DC".
Комиксите като цяло се създават със съмнителни споразумения.
НАПРЕД, НАПРЕД И НАГОРЕ-Е-Е!
Не е стандартна практика създателите да получават заслуженото
и определено не е стандартна практика да получават приходи за права.
Нетърпеливи да се възползват от нарастващата популярност на супергероите,
"DC" стимулират други художници да дават идеи за следващия герой с наметало.
Какво си ти? - Аз съм Батман.
Много история е втъкана в илюстрациите,
толкова много хора са свързани на много дълбоко ниво
поради най-различни причини.
Мисля, че Батман винаги е бил много достъпен супергерой.
РОБЪРТ ПАТИНСЪН АКТЬОР, "БАТМАН"
Мисля, че фактът, че е просто един човек, се харесва на много хора.
Това всеобщо очарование привлича фенове
на всякаква възраст и от всякаква среда, а това
само по себе си води до нови уникални известни личности.
Благодаря. Приятен ден.
В НАШИ ДНИ
Запалих се по Батман чрез изкуството.
Много художници навлизат в този бизнес,
защото като деца са били фенове.
Роден съм в Южна Корея.
Бяхме първите от роднините ми, които се преместиха в САЩ.
Не говорех английски.
Но разпознавах Супермен от анимациите, които бях гледал в Корея.
ДЖИМ ЛИЙ ГЛ. КРЕАТИВЕН СЕКРЕТАР
Постоянно се занимавах с комикси.
Отъждествявах се с Батман от много ранна детска възраст.
Бях на осем или девет. Помня, че разглеждах книгите в библиотеката
и бях впечатлен от тези приключения.
Това го купих по времето, когато излезе, значи вероятно около '70, '75.
Очевидно съм го препрочитал много пъти.
Използвах всякакви видове тиксо, за да го залепям.
Ако художникът е свършил добра работа,
това кара тези светове или тези герои
да се усещат като истински, направо се потапяш.
И така, когато отвориш един комикс, сякаш се намираш в този свят.
По много начини това сваля напрежението
от това, че си аутсайдерът в една непозната нова страна.
Батман се появява за първи път в брой 27 на "Detective Comics".
Значи това е поява номер 1000 за Батман.
Боб Кейн и Бил Фингър представят на света
този маскиран бдителен герой, който променя правилата на играта.
Бях на 19, когато създадох Батман,
оттогава съм в същата компания.
Най-главният герой на света - Батман,
нарисуван от създателя, от мен.
ЗА КРИС - ВСИЧКО НАЙ, БОБ КЕЙН 1976
Боб, разкажи ни за най-ранните спомени, които имаш
за създаването на Батман.
Историите са две.
Има една митична история, която се създава и украсява,
има я и истината.
А митът и истината се размиват след 30 години.
ЛЕГЕНДАТА ЗА БАТМАН - ОТ БОБ КЕЙН КОЙ Е ТОЙ И КАК СЕ ПОЯВИ!
Ако погледнете първите истории за Батман,
на всички пише "от Боб Кейн".
Проблемът е, че историите не са задължително от Боб Кейн.
Противоречивата история за произхода на Батман
започва, когато Боб Кейн, 19-годишен карикатурист от Бронкс,
вижда какви печалби правят Сийгъл и Шустър от Супермен.
Той се впуска да създаде свой собствен супергерой.
Бях чудесен имитатор. Изкопирах Леонардо.
Помня, че бях гледал филм на име "Прилепът".
Бях повлиян и от "Маската на Зоро".
Говоря за първата версия
с Дъглас Феърбанкс-старши, толкова възрастен съм.
Донякъде смесих всичко това и създадох Батман.
Прави леко груба скица с името Батман.
ПРИЛЕПЪТ
Редакторът казал: "Много готино, Боб, но каква е историята му?"
Боб отвърнал: "Не знам." "Може би трябва да намериш писател."
Боб Кейн наел Бил Фингър да вдъхне живот на героя като анонимен писател.
БИЛ ФИНГЪР
Фингър пише история за произхода му, родена от страха от градската престъпност.
Дори направил по-мрачен дизайна на Кейн, за да отразява зловещото и немското кино.
Накратко, те създали
невероятна и специфична история,
желанията му, нуждите му, защо се бори, срещу какво воюва.
Малкият Брус Уейн вижда най-ужасното нещо.
Замислете се,
виждаш как убиват родителите ти пред теб и по-късно
той коленичи в леглото си и се моли:
"Моля те, Боже, дай ми нужното.
Обещавам ти, че през остатъка от живота си ще воювам."
Той използва тази дума - "воювам", срещу престъпността.
Винаги съм оставал с впечатлението, че той иска да пресъздаде
вечерта, когато родителите му умират.
Просто иска да предизвика болка,
един вид правда, като е малко спорно доколко това е правда.
Батман има малко сатанински вид. Има рога. Действа през нощта.
Осланя се повече на страха, не толкова на силата.
Осланя се на прикрити нападения, а не на показност.
Получава се толкова добре, защото това са две противоположни фигури.
Като да откриеш двата полюса на една потенциална идея.
Докато с времето расте популярността на Батман,
Кейн договаря договор, който му носи нещо, което е рядкост в индустрията:
права, приходи от тях и признание като единствен създател.
Бил Фингър е отдавна починал, когато официално е признат...
БИЛ ФИНГЪР УЧАСТВА В СЪЗДАВАНЕТО
...като един от създателите на Батман, и не само на Батман,
но и на Жокера и всички концепции,
които свързваме с Готъм.
ИСТИНСКАТА ИСТОРИЯ НА БАТМАН И РОБИН!
Малко след смъртта на Фингър Кейн прави рядко публично изявление.
Бил не само написа първите истории,
но и ми помогна да оформя и създам повече от половината злодеи
и всички оригинални герои в "Батман".
По-голямото признание трябва да е за Бил Фингър.
Самотната война на Батман срещу престъпността
става по-обширна, когато творческият екип
измисля уникална концепция за привличането на млади читатели:
помощника.
На някого му хрумнала свежата идея, че след като децата четат комикси,
те ще искат герой,
с когото да се отъждествяват и в когото да виждат себе си.
И това е Робин.
"DC" са популярни с помощниците на супергероите.
Има ли супергерой, той си има помощник.
Това е неизбежно.
Робин определено е един от първите, ако не и първият,
който започва гордата традиция.
ТОНИ ИЗАБЕЛА ПИСАТЕЛ
Той взима това хлапе за свой помощник,
облича го в червено и зелено.
Кой ще стреля с оръжието?
Хлапето с червено и зелено или мъжът със сивия и черен костюм?
Като малък обичах комиксите с него, докато растях.
Динамиката на партньорите променя тона
от готически и мрачен към по-закачлив.
Списъкът с герои на "DC" се увеличава,
но липсва женското присъствие.
Каква е историята ви, госпожице?
Историята ли?
Добре. Да започнем с името ви.
Жената чудо.
Ясно. Фамилията ви е "Чудо", а първото име - "Жената", така ли?
Да.
Хубавото в Жената чудо е, че тя е много неща.
Тя е много праведна, за нея всичко опира до справедливост,
тя е най-великият воин.
ГАЛ ГАДОТ АКТРИСА
В нея има една искра.
В очите й има един пламък.
Създателят на Жената чудо, Уилям Моултън Марстън...
УИЛЯМ МОУЛТЪН МАРСТЪН
...е радикална личност и има много поприща.
Сега ще тестваме...
Като психолог той проправя пътя за детектора на лъжата
чрез серия от странни експерименти.
Д-р Марстън и науката показаха, че блондинките се плашат по-лесно.
Марстън също така е и яростен критик на комиксите.
Той ги предизвиква да се изправят пред...
НЕ СЕ СМЕЙТЕ НА КОМИКСИТЕ
..."смразяващата кръвта мъжественост на супергероите".
"DC" приемат предизвикателството и го канят да създаде женска героиня.
Той наема карикатуриста Х. Г. Питър да направи емблематичния й дизайн.
Х. Г. ПИТЪР
Винаги се връщам към онази първа рисунка на Жената чудо,
където тя е красива, достъпна,
много женствена и много силна.
Забелязват се качествата на обикновената жена,
като това е от съществена важност за успеха й.
КОЯ Е ТЯ?
Тя е амазонка. Свързана е с гръцката митология.
ФИЛ ХИМЕНЕС ПИСАТЕЛ/ХУДОЖНИК
Народът й, нейните хора са потомци на Афродита и Атина, на любов и мъдрост.
И Жената чудо ни кара да се замислим над неща
като възприятията ни за половете, за секса,
какво мислим за войните и конфликтите.
Това, което прави Жената чудо интересна, е политиката на феминизма.
ЖЕНАТА ЧУДО - ПРЕЗИДЕНТ
Марстън е пламенен феминист,
дори борбата му за равноправие на жените да се разкрива по разрушителни начини.
Ласото на Жената чудо кара хората да казват истината.
Но честите снимки с връзвания също така навяват сексуален подтекст.
Това не е първоначалното намерение на Марстън.
Той избира дизайн, който отразява
движението на суфражетките и символизира еманципация.
СУФРАЖЕТКИ
Мит е това, че Уилям Моултън Марстън
е бълвал всички тези истории.
В действителност той е бил обграден от жени.
Бил е в отворена връзка със съпругата си и друга жена
и често всички са допринасяли за чертите на Жената чудо.
Работили са, без да привличат внимание,
използвали са псевдоними и така нататък.
Но влиянието им е огромно.
Всички те силно са вярвали, че трябва да покажат това на света,
жена, която е силна като мъжете
и е жена във всеки един смисъл.
Тази сила позволява на Жената чудо да остане във времето.
Разказвачите продължават да надграждат основите на героинята
и да населяват света й с нови герои,
които отразяват една по-съвременна публика.
В НАШИ ДНИ
Обожавам Жената чудо, обожавам и Даяна Принс.
ДЖОУЛ ДЖОУНС ПИСАТЕЛ/ХУДОЖНИК
Но не мога да се стремя да бъда идеалната жена
или символ, който няма недостатъци.
Когато се появява Жената чудо, тя е първата жена супергерой.
Трябва да е идеална и да е добра във всичко.
Но в героинята има повече нюанси, които преди ми убягваха.
Исках да създам Момичето чудо
като отговор на света на Жената чудо.
Исках личност с повече човешки черти, която не е толкова дисциплинирана.
Рядко виждате героинята да разкрива своите недостатъци.
Казах си: "Стига, аз едва един ден мога да изкарам така.
Искам да видя и на някоя друга колко й е трудно."
Това са някои много ранни концептуални скици,
заигравки с прическата, с тялото, случайни възрастни дами от телевизията,
постоянно си драскам нещо.
Героините, които винаги са ме привличали
или като които съм искала да съм,
разполагат със своята сексуалност по начин, по който тя им вдъхва сила,
а не са по-слаби заради нея.
За Момичето чудо няколко пъти ме критикуваха защо е без панталони.
Първо, силуетът й ми харесва.
Няма да го променя. Ама и Бионсе не носи панталони.
В Яра има нещо, което говори за историята на жените,
нещо, което прогресира с времето.
Тя може да изразява себе си много повече.
Това ми въздейства много повече
като съвременен проблем, отколкото това, с което се сблъсква Даяна.
По време на Втората световна война Жената чудо символизира
културната вълна на силните, отстояващи себе си жени в работата.
НИЕ ГО МОЖЕМ
Призив за истина, справедливост и американска култура, сплотяващи хората.
Индустрията показва супергерои
като подкрепа във войната и пропагандират,
но това често води до расизъм.
СУПЕРМЕН: "МОЖЕШ ДА ЗАШЛЕВИШ ЯПОНЕЦ!"
Героите трябва да станат патриоти.
Нуждата героите да се застъпят
за американските ценности, а не да са срещу тях...
ГРАНТ МОРИСЪН ПИСАТЕЛ
...ги променя изцяло, но също така мисля, че ги прави и по-популярни.
Подготвят се комикси за моряците,
които не само е трябвало да се научат да четат,
но и да се научат как да си вършат работата.
В началото на четиридесетте продажбите на комикси бележат връх
от 25 милиона копия месечно.
Експлозия от нови герои води до златна ера в индустрията.
"DC" събират любимците на феновете и сформират първия екип:
Общността на справедливостта на Америка.
До края на войната, без да са останали сили, срещу които да се бият...
ПЪЛЕН МИР
...настава тъжен следвоенен период за "DC".
Популярността на супергероите замира още повече
с появата на един нов лъскав обект във всекидневната.
Детегледачката ми,
заедно с повечето от моето поколение, обичаше телевизията.
Излъчваха "Мики Маус клуб", "Хауди Дауди",
но също така и "Приключенията на Супермен".
По-бърз от куршум,
по-силен от локомотив,
способен да прескочи високи сгради с един скок.
Вижте, горе в небето!
Това е птица! - Това е самолет!
Това е Супермен!
"DC" отвръщат на заплахата от телевизията с отворени обятия.
В продължение на шест сезона нискобюджетният актьор Джордж Рийвс
носи наметалото и е лицето на Супермен за цяло едно поколение.
Всеки ден отиваш на училище
и там се говори за едни и същи сериали, които сме гледали и можем да обсъждаме.
Това ни предостави общи преживявания.
С приятеля ми гледахме филма, накрая пишеше,
че Супермен е базиран на герой, защитен от авторски права,
който се появява в "Екшън комикс" и "Супермен".
Тогава двамата станахме, отидохме до близкото кръстовище,
купихме си първия комикс и така и не спряхме да го правим.
МАРВ УОЛФМАН ПИСАТЕЛ
Вие я поискахте, ето я и нея,
новата официална тениска на Супермен с официалния символ.
Докато децата търсят Супермен по вестникарските будки,
зловещите корици и кървавите картинки на хорър комиксите
също привличат вниманието им, както и притесненията на родителите.
През петдесетте години Америка се бои най-много от руснаците,
но също така и от марсианците...
Бои се от гигантски мравки и медузи.
Бои се от гейове и подземни моряци, които пишат поезия.
ЧУДОВИЩЕ В УНИВЕРСИТЕТА
Малко са нещата, от които американците
не се боят през петдесетте.
СМЪРТОНОСНАТА БОГОМОЛКА
Поверително.
Един от изтъкнатите репортери на държавата
ви предоставя фактически доклад за днешна Америка.
Този комикс описва толкова шокиращо сексуално отклонение,
че дори не мога да назова научния термин по телевизията.
Мисля, че трябва да има закон срещу това.
Проявява се нарастващо всеобщо схващане,
което е на път да се превърне в цунами,
според което комиксите са морално деградирали
и са в основата на появата след Втората световна война
на младежката престъпност в Америка.
Повечето комикси са убийци. Те убиват време, убиват въображението,
те превръщат правилата на насилието в единствените правила.
Родителските раздори достигат връх
с публикуването на "Прелъстяване на невинните"
от д-р Фредрик Уъртъм.
Той говори за покварата на комиксите...
ОТРОВАТА НА КОМИКСИТЕ
...и заплахата, която представляват за младежите.
ТОВА, КОЕТО РОДИТЕЛИТЕ НЕ ЗНАЯТ ЗА КОМИКСИТЕ - ОТ Ф. УЪРТЪМ
Уъртъм се е престаравал.
Ще намери някоя рисунка на Брус Уейн и Дик Грейсън
и някак си ще открие тонове хомосексуални намеци в нея.
Според д-р Уъртъм не е имало причина двама млади мъже
да живеят заедно, да тренират заедно
и да се обличат в прилепнати костюми,
освен ако между тях няма нещо.
Според "Прелъстяване на невинните"
комикси като "Батман" и "Жената чудо" биха окуражили читателите да станат гей.
В случая с "Жената чудо" това може би не е съвсем неправилно.
Из Америка са горели комикси.
Братя или сестри се издавали един друг на родителите си,
които след това откривали купища,
скрити комикси под леглото, в гаража или на тавана.
Имаше около 400...
Страхът от федерално разследване
и правителствени регулации карат "DC" и други издатели да се задействат.
През 1954 г. те сформират Авторитарен комиксов кодекс
с цел самостоятелно налагане на цензура и да запазят поминъка си.
Не е било позволено да се публикуват комикси
с думи като "ужас", "терор" или дори "престъпление" в заглавието.
Доброто винаги е трябвало да побеждава злото.
ТОВА НЕ МОЖЕ ДА БЪДЕ ПОКАЗАНО
Не е можело да се говори за разводи,
не е можело да се представят полицаите в негативна светлина.
ДИК ТРЕЙСИ
Жените не може да имат значими роли в комиксите.
Без зомбита, без призраци.
Това е творческо задушаване.
Строгата цензура убива жанра със супергероите.
Много издатели се отказват
и едно цяло поколение създатели на герои страда за работа.
Това, което прави кодексът и преследването на комиксите,
е да накара хората, които ги създават, да се почувстват потиснати.
Не са много щастливи години за комиксите.
Авторите им не издават какво работят.
Това не е била уважавана професия.
Тези хора в костюми, които е можело да минат и за застрахователни агенти,
тайно са съставяли комиксите
по осем часа на ден, след това са се прибирали вкъщи с метрото.
Това е самотна професия.
Часове наред работиш сам,
изникват странни схеми в главата ти...
КАРМАЙН ИНФАНТИНО ХУДОЖНИК
...защото мислиш за света навън.
А ти в действителност не си част от него.
Твоят свят е този измислен свят, който създаваш на хартия.
Притеснявахме се
какво ще стане с бизнеса с комиксите.
Организирахме срещи, за да решим какъв ще е следващият ни ход.
ДЖУЛИЪС ШВАРЦ РЕДАКТОР
Трябваше да ни хрумнат нови идеи.
Докато въображението на художниците и писателите не знае граници,
редакторите си споделят бремето
да насочат творчеството от концепция до печалба.
Бях редактор и писател на свободна практика за тях.
Но всички бяха само мъже.
Беше трудно да си приятел с тези мъже,
защото ме гледаха и си мислеха: "Какво прави тя тук?"
БАРБАРА ФРИДЛАНДЪР ПИСАТЕЛ
Те бяха много, много строги с художниците,
искаха добри истории, добри илюстрации,
можеха много да викат, ако не получават това, което искат.
Редакторът е като генерала на една армия.
СТРАННИ ПРИКЛЮЧЕНИЯ
Той разгръща пред армията плана за победа над врага.
В моя случай аз трябваше да разгръщам плана
и да съм победоносен над публиката.
Трябваше да мога да ги накарам да отделят десет цента да си купят списанието.
Отчаян за успех,
Джулиъс Шварц решава да възроди отдавна забравен супергерой - Светкавицата,
герой, който се движи със скоростта на светлината.
СВЕТКАВИЦАТА
Казвам се Бари Алън. Аз съм най-бързият човек на света.
МИСТЕРИЯТА НА ЧОВЕКА МЪЛНИЯ
Джулиъс каза: "Пак ще правим супергерои."
Отвърнах: "Боже мой." Не бях възхитен от идеята.
Не харесвах супергероите.
Това си беше трудно за признаване, но не обичах да работя по тях.
Не знам. Идваха ми малко претрупани.
Въпреки упорството му, елегантните рисунки на Кармайн Инфантино
и чувството за мащаб си пасват с научнофантастичния подход.
Оказва се неустоимо за поколение, израснало в игри с химични експерименти.
Джули внесе научния елемент в тези герои
по време на епохата на изтребителите, космическата епоха.
Той се възползва
от хлапетата, които искаха да бъдат астронавти, учени.
Светкавицата се появява благодарение на Джули Шварц...
МАЙК КАРЛИН ТВОРЧЕСКИ ДИРЕКТОР
...и това, че го интересува научната част в научната фантастика.
Аз бях доволен.
Предпочитам да уча за науката от комикс,
отколкото в училище.
Другата самоличност на Светкавицата,
ученият и полицай Бари Алън, който е по-скромен
за разлика от митичното излъчване на троицата на "DC".
Супермен е Супермен. Той е извънземен от друга планета.
Не можеш да бъдеш Супермен.
ГРЕГ БЕРЛАНТИ ПРОДУЦЕНТ
Батман си помага с разни неща, но е богаташ, който разполага с тях.
Но Светкавицата е като нас.
Средностатистически човек,
който е ударен от светкавица,
помня, че като малък си мислех:
"И мен може да ме удари светкавица. Това е възможно.
Така може да стана супергерой."
Когато прочетох "Светкавицата", не ставаше дума
само за човек, който може да тича бързо, а за човек, който пътува във времето...
ДЖЕФ ДЖОНС ПИСАТЕЛ
...и да преминава различни измерения и паралелни светове.
Така че историята на Светкавицата е за пространството и времето.
1961 г. има бум на находчивостта.
Джулиъс Шварц представя новаторска идея в комиксите,
съществуването на паралелни светове.
Тази теория позволява на различни версии
на едни и същи герои да се срещнат.
От тази концепция се появява мултивселена,
която определя историите на супергероите за години напред.
Сега всички говорят за паралелни вселени.
Тогава малко хора говориха за това.
И определено за едно дете, което попада на такава концепция,
това е невероятно.
Сякаш някой ти е пъхнал пръчка динамит в ухото,
запалил я е и е пръснал главата ти.
Идеята, че не сме сами.
Да, ние живеем в тази реалност, но има безкрайно много други реалности,
които са разположени една до друга.
И в тези алтернативни реалности
се намират емблематичните версии на нашите герои,
но на други планети те може да са злодеи
или да са женени с деца.
Това увеличава възможностите ни да разказваме различни истории,
но все още да запазим същината на емблематичните герои.
ЗЕЛЕНИЯТ ФЕНЕР
"DC" се потапя в каталог от неизползвани герои,
превръщайки това в бързо шествие на преоткриването.
Този ренесанс е сребърната епоха за индустрията,
епоха, очертана от спиращи дъха илюстрации и грабващи вниманието корици.
Много от тях са създадени от художника Джо Кюбърт,
полски имигрант, който надскача границите на визуалния разказ.
Разказването на една история звучи лесно, но нека ви кажа - много е трудно.
АНДИ КЮБЪРТ ХУДОЖНИК, "БАТМАН И СИН"
Много, много трудно.
Баща ми можеше да рисува и с пръчка и пак ще разбереш какво става.
Докато растях, баща ми беше човек,
който не търпеше много неща.
Малко като да растеш със сержант Рок.
По-грубоватите илюстрации на Джо Кюбърт
внасят жизненост и емоция във военните комикси на "DC",
жанр за тези, които предпочитат обоснованата реалност
пред фантазиите със супергерои.
Развивайки се на фона на световните войни,
тяхната популярност расте с представянето на сержант Рок,
стоическа фигура, която представлява...
НЯКОЙ ЗАСЛУЖАВА ЛИ МЕДАЛ ЗА УБИЙСТВО?
...моралната страна на войната и вътрешния конфликт пред войниците.
Накрая всеки военен комикс започна да свършва с надписа:
"Стига вече войни."
И те се превърнаха не във военни истории, които възхваляват войната...
ТОМ КИНГ ПИСАТЕЛ
...а във военни истории за трагедиите от войната.
Стилът на баща ми беше много импресионистичен.
Той улавяше емоцията на героите,
чувствата, които изпитват.
Трябва някак си да усетиш това, което рисуваш,
а това не е лесно.
Опитвам се изцяло да се потопя в историята.
ДЖО КЮБЪРТ ХУДОЖНИК
На много ранен етап разбрах, че това е съществено в този бизнес.
Въпросът не е да рисуваш хубаво.
Чудесно е, ако го можеш това.
Но призивът в нашия бизнес е да разказваме истории.
Ние комуникираме. Ние сме разказвачи.
Комиксът е среда, която е различна от всичко друго.
Тук има една интимност, която липсва
във филмите и телевизията.
При комиксите ти избираш с какво темпо се потапяш в историята.
При комиксите има нещо, което ти позволява
наистина да се превърнеш в една съкровена част от това.
Това може да обясни защо феновете са толкова ненаситни
и приемат нещата толкова лично, защото за тях това е лично.
Те са имали лични взаимодействия с тези истории.
Вижда се защо хората ги обичат толкова.
През петдесетте и шестдесетте
любовта и желанието привличат много млади момичета
към един много интересен жанр - романтиката.
Нарисувани са красиво и можеш да се отъждествиш с историите.
ИЗГУБИХ ГО, ЗАЩОТО МЕ БЕШЕ... СТРАХ ДА ГО ОБИЧАМ!
На кого сърцето не е било разбивано?
Кой не е обичал, без да отвърнат на любовта му?
ЗВУЧИ СВАТБЕНИЯТ МАРШ... НО НЕ МОГА ДА ОТИДА ПРИ НЕГО... НЕ МОГА...
Тони Абруцо беше невероятен художник,
исках да работи за мен,
защото рисуваше много красиви, чувствени герои.
През 1962 г. художникът на "DC" Тони Абруцо
рисува момиче, което се дави, в 83-и брой на "Secret Heаrts".
Година по-късно нюйоркският попарт художник
на име Рой Лихтенщайн превръща тази рисунка
в една от най-известните си творби.
В комиксите търся материали,
които предоставят възможности за картина...
РОЙ ЛИХТЕНЩАЙН ПОПАРТ ХУДОЖНИК
...да повлияе визуално, да повлияе
и в написаното, като това рядко си го измислям.
Не мисля, че бих бил способен на това.
Знам, че ме обвиняват, че творбите ми изглеждат
като нещата, които копирам,
определено изглеждат като нещата, които копирам.
Давещото се момиче е взето направо от комикса.
Първо се чувстваш поласкан, след това се чувстваш използван.
Тъй като никой не интерпретира това като нещо откраднато,
то си остана неговата творба.
35 милиона, 36 милиона, все още 36 милиона долара за Марк...
ТЪРГЪТ НА КРИСТИ
...37 милиона, 38 милиона.
38 МИЛИОНА ДОЛАРА.
Взимаш тези картини, рисувани от хора,
които изкарват по 15 кинта на страница,
и в общи линии увеличаваш мащаба на творбите им.
На много от тези художници им беше трудно да приемат това.
Дали интелектуалци, или не,
американците преследват една артистична тенденция след друга
по-бързо от всякога.
През шестдесетте различната култура кара попкултурата да се вгледа в себе си.
Това показва, че "DC" не са в крак с времето.
Появява се нарастваща конкуренция в тази реалност - "Mаrvel".
Главният редактор Стан Лий иска да е сигурен, че неговите герои
изглеждат съвременно,
така започва съперничество за цял живот.
Преди години читателите се интересуваха от обикновените фантазии...
СТАН ЛИЙ
...и злодеите бяха някакви луди хора, които искат да са господари на света.
Но днес читателите се интересуват от истински проблеми
и злодеите днес са хора,
които може да предизвикат расови бунтове или проблеми
между различните класи.
"Mаrvel" жънеше успехи. Това беше време на промяна.
И супергероите им бяха необичайни.
И малко откачени.
Странни са. На пръв поглед дори не изглеждат като герои.
Бият се един с друг, карат се,
дребнави са, разболяват се,
ревнуват се един друг.
И вие може да сте сред тези герои.
От "Mаrvel" са съсредоточени върху света навън.
Всичките им истории се развиват в Ню Йорк.
"DC" установяват правилата в жанра със супергерои,
а "Mаrvel" си създават име, като разчупват тези правила.
Не биха успели, ако първо "DC" не бяха казали:
"Така изглежда един супергерой. Това прави един супергерой."
"DC" гледат към "Mаrvel" и си казват: "Това е временна мода, ще изчезнат."
Гледат комиксите и си казват: "Това изкуство не го бива.
Явно това продава комиксите, лошото изкуство."
Не мисля, че "DC" цялостно като компания са осъзнавали какво става.
Не мисля, че са разбирали истински
какво "Mаrvel" правят добре и къде те грешат.
Те са компания, която е била големият играч.
Но нещата на "Mаrvel" започват да набират сила, а на "DC" - не.
Супермен, Батман и Жената чудо се представят доста слабо това време.
Героите започват да приличат на фигури, вдъхващи авторитет,
като родителските фигури.
Замислен първоначално като маскиран пазител,
който всява страх в сърцата на престъпниците,
Батман от петдесетте и шестдесетте
живее в цветния свят на младежката фантазия.
Интересът и продажбите падат рязко.
Краят му наближава, но спасителният пояс е хвърлен,
когато "DC" лицензира правата за телевизионен сериал.
Сериалът "Батман" се появи
в една студена зимна вечер на януари 1996 г.
Аз бях на 14 години и половина. Бях ревностен фен на комиксите.
Никой не се вълнуваше за сериала "Батман"
повече от мен.
Помни, Робин, оглеждай се и в двете посоки.
По телевизията нямаше нищо толкова изобретателно,
а сериалът беше изцяло обмислен.
Излъчването беше замислено, тонът беше замислен.
Актьорската игра беше такава, каквато се очакваше.
Отблъсни се, Робин.
За мен това беше много сериозен сериал.
Въобще не ми беше смешен.
За мен нямаше нищо комедийно в него.
Беше чудесно въведение в света на Батман.
Перличките ми се разтрепериха, Батман.
Поправка, Робин, перлите идват от мидите.
Ти дойде от това чудовище.
И след 20 минути мисълта ме осени. Бам!
Бум!
Прас!
Боже мой. Това е комедия.
Пародират Батман.
Целият свят се присмива на Батман.
И това направо ме смаза.
Уилям Доужър, който беше изп. продуцент на "Батман",
никога не е бил чел комикси за "Батман", когато са го наели.
Очевидно идеята беше да е толкова елементарно...
УИЛЯМ ДОУЖЪР ИЗП. ПРОДУЦЕНТ, "БАТМАН"
...толкова сериозно, толкова клиширано
и толкова претруфено,
но същевременно с определена елегантност и стил,
че да е забавно.
Да е толкова блудкаво и зле, че чак да е забавно.
Ама че вълшебна кутия!
За много хора забавният и весел "Батман" е разтоварване
и това е приятно разтоварване.
Всички имаме нужда да се разтоварим
от случващото се в реалния свят.
Това е абсурден сериал,
колоритен, пищен,
но и донякъде подигравателен.
Хипитата ни смятат за готини. Струваме им се привлекателни.
Въпреки че мислещите по-директно може и да не ги разберат,
но по свой начин те правят, каквото могат,
за да поправят световните неволи с любов и цветя.
Докато приключенията и джаджите се харесват на децата...
БАТМОБИЛ БАТУСТРОЙСТВО
...възрастните получават насладата от хумора и сексуалните намеци.
Искаш ли да влезеш за чаша мляко и бисквитки?
Човек не може само да се бори с престъпността.
Въпреки че "Батман" предизвиква краткотрайно вълнение,
сериалът се превръща в пародия на себе си
и зрителите се отдръпват.
Телевизията спира изпълнената със закачки лудост
само след три сезона.
Никой не разпознава творческото новаторство на сериала,
докато не минават десетилетия и всеки "Батман"
е с различна атмосфера.
Ако погледнете Батман, който е създаден през 1966 година,
той е различен от днешния Батман.
Винаги е имало моменти, в които творците
са искали да направят нещо различно.
Да. Вижте. Супер е.
Исках история, в която образът на Батман се развива.
МАТ РИЙВС РЕЖИСЬОР, "БАТМАН"
Исках един несъвършен Батман.
Исках го в светлина, в която досега не е показван много,
клонящ към по-тъмната страна
на историята, което да го направи най-добрия детектив.
В първите дни на снимките
размишлявахме върху начина на звучене на Батман,
връзката му с другите герои.
Полицейско разследване.
Как маскиран мъж с наметало отива на местопрестъпление
и как това да изглежда реалистично?
Заснемането на тази сцена беше голямо предизвикателство
и накрая това зададе тона на целия филм.
Не искам да те наранявам.
Внимавай!
Помниш кой съм, нали?
Някои неща са задължителни във филм за Батман.
Трябва да се освестиш, защото си казваш:
"Ще ни трябва наша версия на батмобила."
Като дете много харесвах "Батман" от 1966 г. Обожавах Адам Уест.
Онзи футуристичен батмобил, онази концептуална кола,
за мен това беше най-яката кола. И с огъня, който излиза отзад.
Знаех, че искам да създам мощен автомобил.
Исках да изглежда напълно реалистичен.
Силата на този филм е, че предоставя...
ЗОУИ КРАВИЦ АКТРИСА, "БАТМАН"
...велики моменти, но всичко е убедително.
Той е отдаден на реализма и е мотивиран от емоцията.
Историята е психологическа.
Той се справя с неща, които са му се случили като дете.
И е воден от желанието да намери смисъл в живота си.
За мен това е киното, нали?
Опитваш се да разказваш истории, защото по този начин
подреждаш и осмисляш света.
Америка е в смут през 1968 г.
В общество, измъчвано от Виетнамската война,
безредици за граждански права и социална несправедливост,
героите на "DC" сякаш са слепи за това.
Те са изправени пред свои опасности: да се превърнат в реликви.
БАТМАН УМИРА!
Парите се вадят от лицензи, от играчки.
МЕГАФОНЪТ НА БАТМАН
Парите вече не са в комиксите. Те се продават на загуба.
"DC" печели 75 милиона долара от продажба на продукти за Батман,
значителна сума за времето си,
цифра, получена благодарение на бизнес нюха на Джак Либовиц.
ДЖАК ЛИБОВИЦ
През 1969 г. корпоративното поглъщане се е прицелило в "DC"
заради потенциала от лицензи, а не заради комиксите.
Предстоеше нещо съвсем различно.
Хората бяха уплашени, наистина.
Не знаеха какво ще стане с работата им в резултата на това.
Либовиц уволнява много от легендите на "DC",
а единият от създателите на Батман, Бил Фингър, умира бедстващ през 1974 г.
Джери Сийгъл и Джо Шустър вече не работят в компанията.
Няколко тежки съдебни дела за правата над "Супермен"
вгорчават отношенията.
Семейната атмосфера дава път на корпоративната структура.
Силата, която някога е била в ръцете на супергероите, е в новите собственици,
"Wаrner Communicаtions".
Причината, поради която купуват "DC Comics", е много проста.
Искат правата за "Супермен".
За тях това е единственият комиксов герой,
който може да изкара кинохит
и мърчандайза, който идва с него.
Ако погледнете през призмата на онова време,
всичко има смисъл.
Никой не разбира стойността на тези герои
и не смята, че си струват.
Гледат със снизхождение на създателите им
и не виждат стойност.
Дните на "DC Comics" са преброени,
а съдбата на тази вселена е несигурна.
Ако Америка може да изпрати човек на Луната,
толкова ли е трудно да направи супергероите отново актуални?
Това изглежда като работа за...
феновете.
Превод на субтитрите: Димитър Златинов